《春阴偶成柬枯崖》
宋代·蒲寿宬

砌藓频侵绿，野花相避红。
不知昏与昼，惟见雨和风。
有酒为寒尽，无诗非景穷。
地炉煨芋火，时约老僧同。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。